**SLOVAKIA TRAVEL**

vyhlasuje

**V Ý Z V U**

na predloženie ponuky vo výzve na predkladanie ponúk(ďalej iba „súťaž*“)* realizovaného podľa § 117 zákona č. 343/2015 Z .z. o verejnom obstarávaní (ďalej aj ako „ZVO“) ako zákazku s nízkou hodnotou

Predmet súťaže: **„Realizácia expozícií SLOVAKIA TRAVEL (ST) na veľtrhoch a výstavách zameraných na cestovný ruch – technické a organizačné zabezpečenie výstavy IMTM 2023 Tel Aviv (14.-15.2. 2023) a ITB Berlín ( 7.- 9.3. 2023)“.**

**Bratislava, 05.12. 2022**

OBSAH

[A.1 POKYNY PRE ZÁUJEMCOV 3](#_Toc120783695)

[Všeobecné informácie 3](#_Toc120783696)

[Príprava ponuky 4](#_Toc120783697)

[Predkladanie ponúk 6](#_Toc120783698)

[Vyhodnotenie ponúk 7](#_Toc120783699)

[Prijatie ponuky a uzavretie Zmluvy o poskytnutí služieb 8](#_Toc120783700)

[Ďalšie informácie 8](#_Toc120783701)

[PRÍLOHA Č. 1 10](#_Toc120783702)

[VŠEOBECNÉ INFORMÁCIE O UCHÁDZAČOVI 10](#_Toc120783703)

[PRÍLOHA Č. 2 11](#_Toc120783704)

[PRÍLOHA Č. 3 12](#_Toc120783706)

[PRÍLOHA Č. 4 13](#_Toc120783708)

[PRÍLOHA Č. 5 14](#_Toc120783710)

[NÁVRH Zmluvy o poskytovaní služieb 14](#_Toc120783711)

[PRÍLOHA Č. 6 15](#_Toc120783713)

[OPIS PREDMETU ZÁKAZKY 15](#_Toc120783714)

[PRÍLOHA Č. 7 16](#_Toc120783715)

[ZOZNAM POSKYTNUTÝCH SLUŽIEB 16](#_Toc120783716)

[PRÍLOHA Č. 8 18](#_Toc120783718)

[PRÍLOHA Č. 9 19](#_Toc120783719)

# 

# A.1 POKYNY PRE ZÁUJEMCOV

## Všeobecné informácie

### **Identifikácia verejného obstarávateľa**

Názov : SLOVAKIA TRAVEL

Sídlo: Lamačská cesta č. 8, 833 04 Bratislava

IČO : 53667506

Zastúpenie: Ing. Václav Mika – generálny riaditeľ

Kontaktná osoba pre predmetnú zákazku:

Meno: Romana Stauder- odbor verejného obstarávania

Tel.: +421 948 990 514

e-mail: romana.stauder@slovakia.travel

### **Predmet súťaže**

### **Názov súťaže:** **„Realizácia expozícií SLOVAKIA TRAVEL (ST) na veľtrhoch a výstavách zameraných na cestovný ruch – technické a organizačné zabezpečenie výstavy IMTM 2023 Tel Aviv (14.-15.2. 2023) a ITB Berlín ( 7.- 9.3. 2023)“.**

### **Stručný opis predmetu zákazky:**

Predmetom zákazky je realizácia dvoch expozícií SLOVAKIA TRAVEL ( ďalej len ST alebo verejný obstarávateľ) na medzinárodných veľtrhoch cestovného ruchu IMTM 2023 v Tel Avive, Izrael a ITB 2023 v Berlíne, Nemecko.

Úspešný uchádzač organizačne zabezpečí a realizuje účasť ST na týchto veľtrhoch výhradne na základe objednávky verejného obstarávateľa a podľa požiadaviek určených verejným obstarávateľom. Tieto veľtrhy sa okrem rôznych miest konania líšia rozsahom požadovaných služieb a tiež počtom spolu vystavovateľov - podnikateľských subjektov a organizácií pôsobiacich v oblasti cestovného ruchu (ďalej aj SV).

Presná špecifikácia je uvedená v Prílohe č. 6 – Opis predmetu zákazky.

Verejný obstarávateľ poskytne úspešnému uchádzačovi súčinnosť so zabezpečením a úhradou nájmu výstavnej plochy a úhradou registračných poplatkov za spoluvystavovateľov, ktoré sú výlučne v kompetencii verejného obstarávateľa.

### **CPV kód**

79956000-6 Služby na organizovanie veľtrhov a výstav

### **Predpokladaná hodnota zákazky 158 194,70 EUR bez DPH**

Predpokladaná hodnota zákazky je stanovená na základe obdobného plnenia vyjadrená v EUR bez DPH.

1. Verejný obstarávateľ si vyhradzuje právo neprijať ani jednu ponuku a neuzavrieť zmluvu so žiadnym uchádzačom v prípade, ak ceny uvádzané v ponukách presiahnu stanovený limit finančných prostriedkov určený PHZ. Verejný obstarávateľ teda stanovuje maximálnu akceptovateľnú cenovú ponuku vo výške PHZ.
2. Objednávateľ si vyhradzuje právo na 10 % navýšenie vysúťaženej celkovej ceny bez DPH za predpokladu, že nedôjde k prekročeniu zákonom stanoveného finančného limitu podľa ZVO.

### **Zdroj finančných prostriedkov, podmienky financovania**

Predmet zákazky bude financovaný z vlastných zdrojov verejného obstarávateľa (zo štátneho rozpočtu).

S úspešným uchádzačom bude podpísaná zmluva o poskytnutí služieb, ktorej znenie je uvedené v   
Prílohe č. 5 tejto Výzvy.

Splatnosť faktúry je 30 dní od jej preukázateľného doručenia verejnému obstarávateľovi. Za deň splnenia peňažného záväzku sa považuje deň odpísania dlžnej sumy z účtu verejného obstarávateľa v prospech účtu úspešného uchádzača. Faktúra musí obsahovať všetky náležitosti daňového dokladu v zmysle zákona č. 222/2004 Z. z. o dani  
z pridanej hodnoty v znení neskorších predpisov. Ak faktúra nebude obsahovať všetky náležitosti daňového dokladu, alebo ak nebude po stránke vecnej či formálnej správne vystavená, bude vrátená na doplnenie alebo prepracovanie  
a nová lehota splatnosti začne plynúť dňom doručenia správne doplnenej alebo prepracovanej faktúry.

**Verejný obstarávateľ neposkytuje preddavok ani zálohovú platbu.**

### **Vysvetľovanie a doplnenie podkladov**

### Komunikácia medzi vyhlasovateľom Výzvy a uchádzačmi prebieha výhradne elektronicky prostredníctvom systému JOSEPHINE v slovenskom alebo českom jazyku.

## Príprava ponuky

### **Vyhotovenie ponuky**

### Doklady a dokumenty tvoriace obsah ponuky, požadované vo Výzve musia byť v ponuke predložené ako scany originálov resp. úradne osvedčených kópií týchto dokladov.

### Uchádzači vo svojej ponuke označia, ktoré informácie sú obchodným tajomstvom alebo dôvernými informáciami.

### **Náklady na vypracovanie ponuky**

### Všetky náklady spojené s vypracovaním a predložením ponuky sú výlučne výdavkami uchádzača. Verejný obstarávateľ nebude zodpovedný a ani neuhradí žiadne výdavky alebo straty akéhokoľvek druhu vynaložené uchádzačom v súvislosti s vypracovaním ponuky.

### **Jazyk ponuky**

### Celá ponuka a ďalšie doklady a dokumenty sa predkladajú v štátnom (slovenskom) jazyku a českom jazyku. Ak je doklad alebo dokument vyhotovený v cudzom jazyku, predkladá sa spolu s jeho úradným prekladom do štátneho (slovenského) jazyka; to neplatí pre ponuky, doklady a dokumenty vyhotovené v českom jazyku. Ak sa zistí rozdiel v ich obsahu, rozhodujúci je úradný preklad do štátneho jazyka.

### **Mena a ceny uvádzané v ponuke**

### Uchádzačom navrhovaná zmluvná cena bude vyjadrená v mene Euro. Všetky sumy uvedené v ponuke, vo formulároch a v iných dokumentoch musia byť vyjadrené v mene Euro.

### Ceny za predmet zákazky musia byť stanovené podľa zákona NR SR č.18/1996 Z. z. o cenách v znení neskorších predpisov, vyhlášky MF SR č.87/1996 Z. z., ktorou sa vykonáva zákon Národnej rady Slovenskej republiky č.18/1996 Z. z. o cenách v znení neskorších predpisov.

### Ak uchádzač je platcom dane z pridanej hodnoty (ďalej len „DPH“), navrhované zmluvné ceny uvedie:

* cena bez DPH,
* výška DPH,
* cena vrátane DPH.

### Ak uchádzač nie je platiteľom DPH, na skutočnosť, že nie je platiteľom DPH, upozorní označením **„Nie som platiteľom DPH“**.

### Všetky ceny uvedené v ponuke sú konečné a pre uchádzača záväzné počas celej platnosti ponuky.

### Uchádzač musí v Prílohe č. 4 – Návrh na plnenie kritérií uviesť cenu v Eur bez DPH, výšku DPH a cenu v Eur s DPH, v prípade, že je platcom DPH. Ak uchádzač nie je platcom DPH, uvedie jeho ponukovú cenu celkom. Cena musí byť kladný, nenulový údaj. Všetky ceny uchádzač uvedie zaokrúhlené na dve desatinné miesta.

### Ponúknutá cena bude počas trvania Zmluvy o dielo maximálna a bude obsahovať všetky náklady úspešného uchádzača potrebné na splnenie predmetu zákazky.

1. **Ponuková cena**

### Navrhovaná cena musí byť stanovená v súlade so zákonom č. 18/1996 Z. z. o cenách v znení neskorších predpisov a vyhláškou Ministerstva financií Slovenskej republiky č. 87/1996 Z. z. ktorou sa vykonáva zákon Národnej rady Slovenskej republiky č. 18/1996 Z. z. o cenách v znení neskorších predpisov.

### Je výhradnou povinnosťou uchádzača, aby si dôsledne preštudoval túto Výzvu a všetky dokumenty poskytnuté verejným obstarávateľom, ktoré môžu akýmkoľvek spôsobom ovplyvniť cenu a charakter ponuky. Navrhovaná cena musí byť stanovená podľa platných právnych predpisov. V prípade, že uchádzač bude úspešný, nebude akceptovaný žiadny nárok uchádzača na zmenu ponukovej ceny z dôvodu chýb a opomenutí jeho povinností.

### **Obsah ponuky**

* 1. Vyplnený formulár „**Všeobecné informácie o uchádzačovi**“ uvedený v **Prílohe č. 1** tejto Výzvy.
  2. „**Zoznam dôverných informácii**“ vyplnením formulára **Príloha č. 2** tejto Výzvy (ak sa aplikuje).
  3. „**Splnenie podmienok účasti**“ vyplnením formulárov **Príloha č. 3** a**Príloha č. 7** tejto Výzvy a **dokumenty** uvedené v **bode 22.1.** tejto Výzvy.
  4. Vyplnený formulár „**Návrh na plnenie kritérií**“ podľa **Prílohy č. 4** tejto Výzvy a zároveň vyplnenú **prílohu č. 8 – Cenová kalkulácia** vo **formáte xls./xlsx.**
  5. Doplnený návrh „**Zmluvy o poskytovaní služieb**“ podľa **Prílohy č. 5** v jednom vyhotovení podpísaný uchádzačom:

Doplnený návrh „**Zmluvy o poskytovaní služieb**“ vo **formáte word.**

* 1. Vyplnený formulár **„Zoznam poskytnutých služieb“** podľa **prílohy č. 7** tejto Výzvyrovnakých alebo obdobných služieb, ako je predmet zákazky za predchádzajúce 3 roky odo dňa zaslania tejto výzvy ( rozhodné obdobie), t.j. v období od 5.12.2019 do 5.12.2022, v súhrnnej hodnote zodpovedajúcej predpokladanej hodnoty zákazky s uvedením cien, popisu plnenia, dátumu plnenia, odberateľov a kontaktnej osoby; dokladom je referencia, ak odberateľom bol verejný obstarávateľ alebo obstarávateľ podľa zákona č. 343/2015 Z. z. o verejnom obstarávaní. Uchádzač je povinný uviesť v prílohe č. 7 minimálne 3 zákazky realizované v zahraničí na rovnaký alebo obdobný predmet plnenia ( realizáciu expozície na veľtrhu/výstave alebo obdobnom podujatí) **a z toho minimálne 1 realizovaná mimo územia Európskej únie.**

V prípade, ak uchádzač predkladá plnenie, ktorého realizácia presahuje rozhodné obdobie, t. j. realizácia danej služby začala pred tromi rokmi, alebo nebola skončená do vyhlásenia verejného obstarávania, uchádzač v zozname uvedie len hodnotu plnenia realizovaného v rozhodnom období.

* 1. Vyplnený formulár „**Vyhlásenie uchádzača o subdodávkach**“ podľa **Prílohy č. 9** tejto Výzvy.

**Uchádzač do návrhu Zmluvy o poskytovaní služieb doplní svoj návrh ceny.**

Uchádzač predloží návrh Zmluvy o poskytovaní služieb, ktorý neobsahuje žiadne obmedzenia alebo výhrady v rozpore s požiadavkami a podmienkami uvedenými v tejto Výzve a neobsahuje také skutočnosti, ktoré sú v rozpore so všeobecne záväznými právnymi predpismi, inak budú ponuky uchádzačov zo súťaže vylúčené.

Návrh Zmluvy o poskytovaní služieb musí byť podpísaný uchádzačom, jeho štatutárnym orgánom alebo členom štatutárneho orgánu alebo iným zástupcom uchádzača, ktorý je oprávnený konať v mene uchádzača v záväzkových vzťahoch.

## 

## Predkladanie ponúk

### **Predloženie ponuky**

### Uchádzač môže predložiť iba jednu ponuku.

### Uchádzač predloží ponuku písomne v elektronickej forme prostredníctvom systému JOSEPHINE. (https://josephine.proebiz.com/sk/)

### Počas lehoty na predkladanie ponúk môže uchádzač meniť svoju ponuku, resp. časť svojej ponuky v JOSEPHINE.

### V prípade, že subjekt ešte nie je zaregistrovaný v privátnej zóne na portáli, pre účasť na elektronickom verejnom obstarávaní resp. komunikáciu v systéme JOSEPHINE a pre elektronické predkladanie ponuky prostredníctvom systému JOSEPHINE, je potrebné vykonať registráciu subjektu v privátnej zóne. V prípade predloženia ponuky alebo podania žiadosti o vysvetlenie súťažných podkladov a iných dokumentov k zákazke, záujemca pri konkrétnej zákazke kliknutím na jednu z možností („Predložiť ponuku“ alebo „Položiť otázku“) bude presmerovaný do privátnej zóny, kde po prihlásení sa do svojho užívateľského konta bude môcť predložiť ponuku alebo podať žiadosť o vysvetlenie k tejto konkrétnej zákazke.

### Uchádzačom môže byť fyzická alebo právnická osoba vystupujúca voči verejnému obstarávateľovi samostatne alebo skupina fyzických/právnických osôb vystupujúcich voči verejnému obstarávateľovi spoločne, pričom takáto osoba (v prípade skupiny osôb vedúci člen skupiny) musí byť zaregistrovaná a schválená pre zadávanie tejto zákazky v systéme JOSEPHINE.

### Právnická osoba, ktorej zakladateľ, člen alebo spoločník je politická strana alebo politické hnutie, sa verejnej súťaže nesmie zúčastniť. Ak ponuku predloží takáto právnická osoba, nebude možné takúto ponuku zaradiť do vyhodnotenia a bude vylúčená z verejnej súťaže (Podľa § 17 ods. 3 zákona č. 424/1991 Zb. o združovaní v politických stranách a v politických hnutiach nesmie byť právnická osoba, ktorej zakladateľ, člen alebo spoločník je strana alebo hnutie, uchádzačom pri získavaní zákaziek vo verejnom obstarávaní).

### **Variantné riešenia**

### Predloženie variantného riešenia sa neumožňuje. Ak súčasťou ponuky bude variantné riešenie, bude sa naň hľadieť, akoby nebolo predložené.

### **Komplexnosť dodávky**

### Uchádzač predloží ponuku na celý predmet zákazky tak, ako je to požadované vo Výzve. Ponuky predložené na časť predmetu zákazky nebudú akceptované, bude sa na ňu prihliadať ako na ponuku, ktorá nespĺňa predmet zákazky.

### **Lehota na predkladanie ponúk**

### Ponuky sa predkladajú v lehote na predkladanie ponúk. Lehota na predkladanie ponúk je stanovená **do 15.12.2022 do 10:00 hod.**

### **Lehota viazanosti ponuky**

* 1. Uchádzač je viazaný svojou ponukou v lehote viazanosti ponúk, ktorá je stanovená vyhlasovateľom Výzvy  
     **do 31.12. 2022.**

## Vyhodnotenie ponúk

### **Hodnotenie ponúk**

* 1. Platnou ponukou je ponuka, ktorá neobsahuje žiadne obmedzenia alebo výhrady, ktoré sú v rozpore s požiadavkami a podmienkami uvedenými v týchto podkladoch a neobsahuje také skutočnosti, ktoré sú v rozpore so všeobecne záväznými právnymi predpismi.

### **Kritériá na hodnotenie ponúk**

* 1. Kritériom na vyhodnotenie ponúk je **najnižšia celková cena za celý predmet zákazky vyjadrená v EUR s DPH**.
  2. Celkovú cenu uchádzač uvedie do priloženého formulára **„Návrh na plnenie kritérií“**, ktorý tvorí Prílohu č. 4 tejto Výzvy.
  3. Uchádzač zahrnie do ceny všetky náklady a poplatky súvisiace s dodaním predmetu zákazky v zmysle požiadaviek uvedených v tejto Výzve.

### **Splnenie podmienok účasti uchádzačov**

* 1. Uchádzač doloží čestné vyhlásenie formou **Prílohy č. 3,** že spĺňa podmienky účasti uvedené   
     v § 32 ods. 1 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších právnych predpisov (ďalej len „ZVO“).

V prípade uchádzača, ktorého tvorí skupina dodávateľov zúčastnená vo verejnom obstarávaní sa požaduje preukázanie splnenia podmienok účasti týkajúcich sa osobného postavenia za každého člena skupiny osobitne.

Verejný obstarávateľ odporúča uchádzačom využiť zápis do zoznamu hospodárskych subjektov podľa § 152 a nasl. ustanovení zákona o verejnom obstarávaní.

Uchádzač taktiež doloží vyplnený zoznam poskytnutých služieb formou **Prílohy č. 7**, že spĺňa podmienky účasti preukázaním odbornej spôsobilosti uvedenej v § 34 ods. 1 písm. a) ZVO

**Uchádzač doloží aj**:

1. **Doklad** o oprávnení dodávať tovar, uskutočňovať stavebné práce alebo poskytovať službu (výpis z obchodného registra (postačuje https://www.orsr.sk/) prípadne výpis živnostenského registra (https://www.zrsr.sk/zr\_om.aspx) , resp. výpis zo zoznamu hospodárskych subjektov, alebo ekvivalent.

### **Vyhodnocovanie ponúk**

* 1. Verejný obstarávateľ skontroluje obsah predložených ponúk.
  2. Verejný obstarávateľ ďalej vyhodnotí ponuky z pohľadu kritérií na vyhodnotenie ponúk a určí poradie uchádzačov.
  3. V poradí prvý bude ten uchádzač, ktorý ponúkne za poskytnutie predmetu zákazky najnižšiu cenu. Poradie ostatných uchádzačov sa zostaví podľa výšky ponukovej ceny vzostupne (od najnižšej po najvyššiu ponukovú cenu) od 2 po x, kde x je počet uchádzačov, ktorých ponuky sa vyhodnocovali.
  4. Ak sa pri určitej zákazke javí ponuka ako mimoriadne nízka, verejný obstarávateľ môže písomne požiadať uchádzača o vysvetlenie týkajúce sa tej časti ponuky, ktoré sú pre jej cenu podstatné.

### **Vyhodnotenie splnenia podmienok účasti a vyhodnotenie požiadaviek na opis predmetu zákazky**

* 1. Verejný obstarávateľ posudzuje splnenie podmienok účasti a splnenie požiadaviek na opis predmetu zákazky v súlade s touto Výzvou u uchádzača, ktorý sa podľa kritérií na vyhodnotenie ponúk umiestnil na prvom mieste.
  2. Verejný obstarávateľ vyhodnotí ponuku z hľadiska splnenia požiadaviek na predmet zákazky a v prípade pochybností overí správnosť informácií a dôkazov, ktoré uchádzač poskytol.
  3. Ak verejný obstarávateľ identifikuje nezrovnalosti alebo nejasnosti v informáciách alebo dôkazoch, ktoré uchádzač poskytol, písomne požiada o vysvetlenie ponuky a ak je to potrebné aj o predloženie dôkazov. Vysvetlením ponuky nemôže dôjsť k jej zmene. Za zmenu ponuky sa nepovažuje odstránenie zrejmých chýb v písaní a počítaní.
  4. Verejný obstarávateľ písomne požiada uchádzača o vysvetlenie alebo doplnenie predložených dokladov,  
     ak z predložených dokladov nemožno posúdiť ich platnosť alebo splnenie podmienky účasti.
  5. V prípade ak uchádzač, ktorý sa podľa kritérií na vyhodnotenie ponúk umiestni na prvom mieste bude vylúčený, verejný obstarávateľ vyhodnocuje splnenie podmienok účasti a splnenie požiadaviek na opis predmetu zákazky u ďalších uchádzačov na základe poradia stanoveného na základe kritérií na vyhodnotenie ponúk, až kým neurčí víťaza.
  6. V prípade, ak ani jeden uchádzač nesplní podmienky účasti a požiadavky na opis predmetu zákazky, Verejný obstarávateľ ukončí obstarávanie bez výberu úspešného uchádzača.

## Prijatie ponuky a uzavretie Zmluvy o poskytnutí služieb

### **Uzavretie Zmluvy o poskytnutí služieb**

* 1. Zmluva o poskytnutí služieb s úspešným uchádzačom, ktorého ponuka bola prijatá, bude uzavretá najneskôr do uplynutia lehoty viazanosti ponúk.
  2. Zmluva o poskytnutí služieb bude uzatvorená s úspešným uchádzačom v takom znení, aby nebola v rozpore s touto Výzvou.
  3. Verejný obstarávateľ si vyhradzuje právo neuzavrieť Zmluvu o poskytnutí služieb s úspešným uchádzačom v prípade, ak cenová ponuka úspešného uchádzača bude vyššia ako predpokladaná hodnota zákazky uvedená v bode 4 tejto Výzvy.
  4. Vyhlasovateľ si vyhradzuje právo odmietnuť všetky predložené ponuky a ukončiť verejné obstarávanie bez výberu.
  5. Verejný obstarávateľ nesmie uzavrieť Zmluvu s uchádzačom alebo uchádzačmi, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora alebo ktorých subdodávatelia alebo subdodávatelia podľa osobitného predpisu (zákon č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov), ktorí majú povinnosť zapisovať sa do registra partnerov verejného sektora, nie sú zapísaní v registri partnerov verejného sektora.

### **Obchodné podmienky**

### Obchodné podmienky požadované zo strany verejného obstarávateľa nie je prípustné zo strany uchádzača meniť.

* 1. V súlade s § 22 zákona č. 343/2015 Z. z. o verejnom obstarávaní a o zmene a doplnení niektorých zákonov znení neskorších predpisov bude verejný obstarávateľ povinný zachovávať mlčanlivosť o všetkých dokumentoch, ktoré uchádzač v súlade s citovaným ustanovení označí ako dôverné.
  2. Uzavretá Zmluva nesmie byť v rozpore so súťažnými podkladmi a s ponukou predloženou úspešným uchádzačom.
  3. Ostatné podmienky sú uvedené v návrhu Zmluvy.
  4. V prípade pripomienok k Zmluve ich uchádzač uvedie na samostatnom liste, ktorý predloží spolu s ponukou.

## Ďalšie informácie

### **Dôvernosť procesu obstarávania**

* 1. Informácie týkajúce sa preskúmania, vysvetľovania a vyhodnocovania, vzájomného porovnania ponúk a odporúčaní prijatia ponúk sú dôverné. Zodpovedné osoby nesmú/nebudú počas prebiehajúceho procesu vyhlásenej súťaže poskytovať alebo zverejňovať informácie o obsahu ponúk ani uchádzačom, ani žiadnym iným tretím osobám.
  2. Informácie, ktoré uchádzač v ponuke označí za dôverné alebo za obchodné tajomstvo, nebudú zverejnené alebo inak použité bez predchádzajúceho súhlasu uchádzača, pokiaľ uvedené nebude v rozpore so všeobecne záväznými právnymi predpismi.

### **Spracovanie osobných údajov**

* 1. Informácie ohľadom spracovania osobných údajov obstarávateľom a práv dotknutých osôb sú zverejnené  
     na internetovej stránke vyhlasovateľa uvedenej v bode 1.

# PRÍLOHA Č. 1

## VŠEOBECNÉ INFORMÁCIE O UCHÁDZAČOVI

|  |  |  |  |  |
| --- | --- | --- | --- | --- |
| Obchodné meno alebo názov uchádzača  *úplné oficiálne obchodné meno alebo názov uchádzača* | |  | | |
|  | |  | | |
| Názov skupiny dodávateľov  *vyplňte v prípade, ak je uchádzač členom skupiny dodávateľov, ktorá predkladá ponuku* | |  | | |
|  | |  | | |
| Sídlo alebo miesto podnikania uchádzača  *úplná adresa sídla alebo miesta podnikania uchádzača* | |  | | |
|  | |  | | |
| IČO | |  | | |
|  | |  | | |
| Právna forma | |  | | |
|  | |  | | |
| Zápis uchádzača v Obchodnom registri  *označenie Obchodného registra alebo inej evidencie, do ktorej je uchádzač zapísaný podľa právneho poriadku štátu, ktorým sa spravuje* | |  | | |
|  | |  | | |
| Štát  *názov štátu, podľa právneho poriadku ktorého bol uchádzač založený* | |  | | |
|  | |  | | |
| Zoznam osôb oprávnených  konať v mene uchádzača | | meno a priezvisko |  |
|  | | |
|  | | |
|  | | |
| Kontaktné údaje uchádzača  *pre potreby komunikácie s uchádzačom* | |  | | |
| Kontaktná adresa: | |  | | |
|  | |  | | |
| Meno a priezvisko kontaktnej osoby | |  | | |
| Telefón | |  | | |
| E-mail | |  | | |
| V....................................., dňa ..................... | ..................................................  meno, funkcia | | |

# PRÍLOHA Č. 2

## ZOZNAM DÔVERNÝCH INFORMÁCIÍ

**Uchádzač/skupina dodávateľov:**

**Obchodné meno**

**Adresa spoločnosti**

**IČO**

Dolu podpísaný zástupca uchádzača týmto čestne vyhlasujem, že naša ponuka predložená v rámci Výzvy na predmet zákazky **„Realizácia expozícií SLOVAKIA TRAVEL (ST) na veľtrhoch a výstavách zameraných na cestovný ruch – technické a organizačné zabezpečenie výstavy IMTM 2023 Tel Aviv (14.-15.2. 2023) a ITB Berlín ( 7.- 9.3. 2023)“** vyhlásenej verejným obstarávateľom SLOVAKIA TRAVEL so sídlom Lamačská cesta 8, 833 04 Bratislava:

neobsahuje žiadne dôverné informácie, alebo

obsahuje dôverné informácie, ktoré sú v ponuke označené slovom „DÔVERNÉ“, alebo

obsahuje nasledovné dôverné informácie:

|  |  |  |
| --- | --- | --- |
| **P. č.** | **Názov dokladu** | **Strana ponuky** |
| 1 |  |  |
| 2 |  |  |
| 3 |  |  |

|  |  |
| --- | --- |
| V ........................., dňa ............... | .............................................................  meno a priezvisko, funkcia  podpis[[1]](#footnote-1) |

# PRÍLOHA Č. 3

## 

## ČESTNÉ VYHLÁSENIE K PREUKÁZANIU SPLNENIA PODMIENOK ÚČASTI

**Uchádzač/skupina dodávateľov:**

**Obchodné meno**

**Adresa spoločnosti**

**IČO**

Dolu podpísaný, zástupca uchádzača, týmto čestne vyhlasujem, že naša ponuka predložená v rámci Výzvy na predmet zákazky **„Realizácia expozícií SLOVAKIA TRAVEL (ST) na veľtrhoch a výstavách zameraných na cestovný ruch – technické a organizačné zabezpečenie výstavy IMTM 2023 Tel Aviv (14.-15.2. 2023) a ITB Berlín ( 7.- 9.3. 2023)“** vyhlásenej verejným obstarávateľom SLOVAKIA TRAVEL so sídlom Lamačská cesta 8, 833 04 Bratislava:

neboli sme, ani náš štatutárny orgán, ani člen štatutárneho orgánu, ani člen dozorného orgánu, ani prokurista právoplatne odsúdený za trestný čin korupcie, trestný čin poškodzovania finančných záujmov Európskej únie, trestný čin legalizácie príjmu z trestnej činnosti, niektorý z trestných činov terorizmu, trestný čin obchodovania s ľuďmi, trestný čin, ktorého skutková podstata súvisí s podnikaním alebo trestný čin machinácie pri verejnom obstarávaní a verejnej dražbe,

nemáme nedoplatky na poistnom na sociálne poistenie a zdravotná poisťovňa neeviduje voči nám pohľadávky po splatnosti v Slovenskej republike alebo v štáte sídla, miesta podnikania alebo obvyklého pobytu,

nemáme nedoplatky voči daňovému a colnému úradu v Slovenskej republike alebo v štáte sídla, miesta podnikania alebo obvyklého pobytu,

nebol na náš majetok vyhlásený konkurz, nie sme v reštrukturalizácii, nie sme v likvidácii, ani nebolo proti nám zastavené konkurzné konanie pre nedostatok majetku alebo zrušený konkurz pre nedostatok majetku,

sme oprávnení dodávať tovar, uskutočňovať stavebné práce alebo poskytovať službu,

nemáme uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu,

nedopustili sme sa v predchádzajúcich troch rokoch od vyhlásenia alebo preukázateľného začatia verejného obstarávania závažného porušenia povinností v oblasti ochrany životného prostredia, sociálneho práva alebo pracovného práva podľa osobitných predpisov, za ktoré by nám bola právoplatne uložená sankcia, ktoré dokáže verejný obstarávateľ preukázať,

nedopustili sme sa v predchádzajúcich troch rokoch od vyhlásenia alebo preukázateľného začatia verejného obstarávania závažného porušenia profesijných povinností, ktoré dokáže verejný obstarávateľ preukázať.

|  |  |
| --- | --- |
| V ........................., dňa ............... | .............................................................  meno a priezvisko, funkcia  podpis[[2]](#footnote-2) |

# PRÍLOHA Č. 4

## NÁVRH NA PLNENIE KRITÉRIÍ

**„Realizácia expozícií SLOVAKIA TRAVEL (ST) na veľtrhoch a výstavách zameraných na cestovný ruch – technické a organizačné zabezpečenie výstavy IMTM 2023 Tel Aviv (14.-15.2. 2023) a ITB Berlín ( 7.- 9.3. 2023)“**

|  |  |  |  |  |  |  |  |
| --- | --- | --- | --- | --- | --- | --- | --- |
| Uchádzač | |  | | | | | |
|  | |  |  |  |  |  |  |
| Kritérium na vyhodnotenie ponúk | | **najnižšia celková cena za predmet zákazky v EUR s DPH** | | | | | |
|  | |  |  |  |  |  |  |
| Je uchádzač platiteľom DPH? | | ÁNO[[3]](#footnote-3) | | | NIE1 | | |
|  |  | | | | | | |

|  |  |  |  |
| --- | --- | --- | --- |
|  | **Cena v EUR bez DPH** | **DPH** | **Cena v EUR s DPH** |
| **Celková cena za predmet zákazky (kritérium na vyhodnotenie ponúk)** |  |  |  |

V ........................., dňa ................... ...............................................................

Podpis oprávnenej osoby za uchádzača

# PRÍLOHA Č. 5

## NÁVRH Zmluvy o poskytovaní služieb

## Návrh zmluvy je uvedená ako samostatná príloha.

# PRÍLOHA Č. 6

## OPIS PREDMETU ZÁKAZKY

Opis predmetu zákazky (Príloha č. 6), tvorí samostatnú prílohu, ktorého súčasťou sú:

Príloha č. 1 opisu predmetu zákazky \_Architektonický návrh

# PRÍLOHA Č. 7

# ZOZNAM POSKYTNUTÝCH SLUŽIEB

v súlade s § 34 ods. 1 písm. a) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov pre účely preukázania splnenia podmienky účasti týkajúcej sa technickej spôsobilosti

v rámci verejného obstarávania nadlimitnej zákazky na poskytnutie služby na predmet**: „Realizácia expozícií SLOVAKIA TRAVEL (ST) na veľtrhoch a výstavách zameraných na cestovný ruch – technické a organizačné zabezpečenie výstavy IMTM 2023 Tel Aviv (14.-15.2. 2023) a ITB Berlín ( 7.- 9.3. 2023)“.**

# Identifikácia uchádzača\*:

Názov alebo obchodné meno:

Sídlo alebo miesto podnikania:

Identifikačné číslo (IČO):

Meno a priezvisko štatutárneho zástupcu/zástupcov:

|  |  |  |  |  |  |  |  |
| --- | --- | --- | --- | --- | --- | --- | --- |
| **P.**  **č.** | **Odberateľ\*:**  názov/obchodné meno, adresa sídla/miesto podnikania,  IČO | **Predmet zmluvného vzťahu/predmet plnenia vrátane opisu\*** | **Ďalšie relevantné informácie/údaje\*** (vecné hľadisko poskytovaných služieb) | **Cena**  **v Eur bez DPH\*** | **Dátum realizácie plnenia\*** (od DDMMRRRR – do DDMMRRRR) | **Kontaktná osoba\*:** (meno a priezvisko, tel. číslo, e-mail, funkcia/pozícia) | **Vyhotovenie referencie\*\*** podľa zákona o  verejnom obstarávaní (odpoveď v tvare  ÁNO/NIE)\* |
| 1. |  |  |  |  |  |  |  |
| 2. |  |  |  |  |  |  |  |
| 3. |  |  |  |  |  |  |  |
| 4. |  |  |  |  |  |  |  |
| 5. |  |  |  |  |  |  |  |

Poznámky:

\*Uchádzač je povinný dôsledne doplniť požadované údaje/informácie.

\*\*Vyhotovenie referencie:

* *uchádzač uvedie „ÁNO“ v prípade, ak bola referencia vyhotovená podľa zákona o verejnom obstarávaní a zároveň uvedie internetový odkaz/link na zverejnenú*

predmetnú referenciu na webovom sídle Úradu pre verejné obstarávanie – [www.uvo.gov.sk](http://www.uvo.gov.sk/); internetový odkaz/link na zverejnenú predmetnú referenciu uvedie pod text tabuľky;

|  |  |
| --- | --- |
| **V . . . . . . . . . . . . . . . dňa . . . . . . . . . . . .** | **. . . . . . . . . . . . . . . . . . . . . . . . . .**  **Meno a priezvisko, funkcia podpis** |
| ***POZNÁMKA:*** *Uchádzač je povinný uviesť/doplniť miesto a dátum podpisu tohto dokladu!* | ***POZNÁMKA:*** *Uchádzač je povinný uviesť meno, priezvisko osoby (osôb) oprávnenej konať v mene uchádzača a doplniť jeho podpis (podpisy)!* |

*uchádzač uvedie „NIE“ v prípade, že referencia nebola vyhotovená.*

# PRÍLOHA Č. 8

**Cenová kalkulácia**

Cenová kalkulácia ako samostatná príloha.

# PRÍLOHA Č. 9

**Vyhlásenie uchádzača o subdodávkach**

|  |  |
| --- | --- |
| Obchodné meno alebo názov uchádzača:  *úplné oficiálne obchodné meno alebo názov uchádzača* |  |
|  |  |
| Názov skupiny dodávateľov:  *vyplňte v prípade, ak je uchádzač členom skupiny dodávateľov, ktorá predkladá ponuku* |  |
|  |  |
| IČO: |  |

Dolu podpísaná osoba oprávnená konať v mene uchádzača týmto čestne vyhlasuje, že na plnení zákazky na predmet **„Realizácia expozícií SLOVAKIA TRAVEL (ST) na veľtrhoch a výstavách zameraných na cestovný ruch – technické a organizačné zabezpečenie výstavy IMTM 2023 Tel Aviv (14.-15.2. 2023) a ITB Berlín ( 7.- 9.3. 2023)“**

sa nebudú podieľať subdodávatelia a celý predmet uskutočníme vlastnými kapacitami.

sa budú podieľať nasledovní subdodávatelia :

|  |  |  |  |  |  |
| --- | --- | --- | --- | --- | --- |
| obchodné meno alebo názov subdodávateľa | sídlo subdodávateľa | IČO | údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia | Predmet subdodávky | Podiel plnenia zabezpečovaný subdodávateľom z celého predmetu zákazky v EUR bez DPH alebo v % |
|  |  |  |  |  |  |
|  |  |  |  |  |  |

V ...................... dňa ......................

.........................................................

podpis osoby oprávnenej konať za uchádzača

1. Doklad musí byť podpísaný uchádzačom, jeho štatutárnym orgánom alebo členom štatutárneho orgánu alebo iným zástupcom uchádzača, ktorý je oprávnený konať v mene uchádzača v obchodných záväzkových vzťahoch. [↑](#footnote-ref-1)
2. Doklad musí byť podpísaný uchádzačom, jeho štatutárnym orgánom alebo členom štatutárneho orgánu alebo iným zástupcom uchádzača, ktorý je oprávnený konať v mene uchádzača v obchodných záväzkových vzťahoch. [↑](#footnote-ref-2)
3. nehodiace prečiarknuť [↑](#footnote-ref-3)